O‘zbekistonda koronavirus 2021-yilgi yangi antirekordni o‘rnatdi — bir kunda 384 kishida kasallik aniqlandi

O‘zbekistonda 21-aprel kuni koronavirus infeksiyasini yuqtirib olish bilan bog‘liq 384 ta yangi holat ro‘yxatga olindi — bu kunlik kasallanish ko‘rsatkichi bo‘yicha 2021-yilning eng yuqori ko‘rsatkichidir. Bundan avvalgi antirekord 18-aprel kuni qayd etilgan, o‘shanda 342 kishida COVID-19 tasdiqlangan.
Yangi kasallanish holatlarining
koronavirusga chalingan bemorlar bilan muloqotda bo‘lgani sabab namuna olingan fuqarolar orasida aniqlangan.
Shunday qilib, Sog‘liqni saqlash vazirligi hisob-kitoblariga ko‘ra, O‘zbekistonda koronavirus infeksiyasiga chalingan rasman tasdiqlangan shaxslar soni 87 935 nafarga yetgan. Ulardan 290 nafari (Qoraqalpog‘istonda 1 nafar, Buxoro viloyatida 3 nafar, Jizzaxda 12 nafar, Samarqandda 54 nafar, Sirdaryoda 5 nafar, Surxondaryoda 1 nafar, Farg‘onada 3 nafar, Xorazmda 5 nafar, Toshkent viloyatida 27 nafar, Toshkent shahrida 176 nafar) sog‘aygan. Jami sog‘ayganlar soni 85 007 nafar, sog‘ayish ko‘rsatkichi — 97 foiz.
Ma’lum qilinishicha, ayni paytda tibbiyot muassasalarida davolanayotgan 2288 nafar bemordan 238 nafari og‘ir, 113 nafari esa o‘ta og‘ir ahvolda.
 Samarqanddagi 35 ta maktabning o‘qituvchi va o‘quvchilarida koronavirus aniqlandi. Maktablardagi o‘quv jarayoni onlayn shaklga o‘tkazildi